מרסל פניול

מרסל פול פניול (בצרפתית: Marcel Pagnol; 28 בפברואר 1895 – 18 באפריל 1974) היה סופר, מחזאי ובמאי קולנוע צרפתי. מבחינה קולנועית, נחשבים סרטיו לאבן הפינה של הקולנוע המודרני. יצירותיו מתמקדות לרוב בחיי הכפר שבצרפת.

ביוגרפיה

פניול נולד ביישוב אובניה במחוז בוש די רון בדרומה של צרפת, לאחר מכן עבר למרסיי וכאשר מלאו לו 15 כתב את מחזהו הראשון עבור קבוצת קטנה של תלמידי חוג דרמה בעירו.

לאחר שלמד באוניברסיטה, התחיל ללמד אנגלית בבית ספר. עם השנים הבין שייעודו בחיים הוא לכתוב מחזות.
הראשונים מבין מחזותיו "סוחרי התהילה" (1924), "ג'אז" (1926) ו"טופז" (1928) זכו להצלחה רבה ופניול זכה לשבחים רבים על כתיבתו. את התפקיד הראשי של טופז שיחקו שחקנים כמו ג'נו טורז, אישטוואן אגרי או גיולה בנקו. 

בהמשך דרכו כמחזאי כתב עשרות מחזות. הבולטים מביניהם - "מריוס" (1929), "פאני" (1931) ו"סיזאר" (1936) - זכו להצלחה גדולה ולשבחים רבים. בזכות מחזות אלה הפך פניול אהוד ומאוד פופולרי בצרפת.

בשנת 1930, פנה פניול גם לעולם הקולנוע והתחיל לעבד את מחזותיו לסרטי קולנוע, את חלקם אף הפיק וביים. בזכות הצלחתם של הסרטים זכה פניול בכסף רב אותו ניצל להקמת אולפני קולנוע פרטיים במרסיי, העיר בה גדל. באולפנים אלו השתמש ברוב סרטיו. 

בשנות ה-50 פניול שינה כיוון בחייו והתחיל לעסוק בספרות: כתב רומנים, ספרי זיכרונות ואוטוביוגרפיה.

ספריו
 מי הגבעות, רומן, חלק ראשון: ז'אן דה פלורט, חלק שני: מאנון, תרגם אביטל ענבר, הוצאת מסדה, 1987.
 התהילה של אבי, החלק הראשון מספרו "זכרונות ילדות", תרגם ניר רצ'קובסקי, ידיעות ספרים, 2012.
 הטירה של אמי, החלק השני של הנ"ל, תרגם ניר רצ'קובסקי, ידיעות ספרים, 2012.

קישורים חיצוניים

 

 תלמה אדמון, מפתח לילדות מאושרת: מרסל פניול ממשיך את סיפור חייו, באתר nrg מעריב, 23 באוגוסט 2012
 
 

סופרים צרפתים
במאי קולנוע צרפתים
מחזאים צרפתים
כותבי זיכרונות
חברי האקדמיה הצרפתית
צרפתים שנולדו ב-1895
צרפתים שנפטרו ב-1974